钦定古今图书集成/理学汇编/文学典/第166卷 > 徐师曾文体明辩 > 《沁园春》〈括庐山草堂记〉前人
## 钦定古今图书集成/理学汇编/文学典/第166卷 > 徐师曾文体明辩 > 《沁园春》〈括庐山草堂记〉前人

庐阜诸峰，炉峰绝胜，草堂介焉。敞明窗净室，素屏虚
榻，要仰观山色，俯听流泉。中有池台，旁多竹卉，夹涧
杉松高剌天。堂之北，据层崖积石，绿荫浓鲜。　堂东
瀑布飞悬，似雨露霏微珠贯穿。有春花秋月，夏云冬
雪，更阴晴显晦，雾吐烟吞。右抱琴书，左携妻子，杖履
从容尽暮年。平生志，赖清泉白石，实听余言。